**ROMÂNIA (nu produce efecte juridice)\*
JUDEȚUL MUREȘ
DIRECȚIA DE ASISTENȚĂ SOCIALĂ TÂRGU MUREȘ**

**Nr.**

 **INIŢIATOR**

 **p. PRIMAR,**

 **Viceprimar**

 **Kovács Mihály Levente**

**REFERAT DE APROBARE**

**privind acordarea unui spor în sumă de 300 lei brut lunar pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș**

Având în vedere prevederile OUG nr. 36/2025 privind stabilirea unor măsuri pentru personalul plătit din fonduri publice, potrivit cărora pentru condiții periculoase sau vătămătoare de muncă se poate acorda un spor în sumă de până la 300 lei brut lunar, proporțional cu timpul efectiv lucrat, și în contextul eliminării aplicabilității sporului de 15% pentru asistenții personali conform Deciziei ICCJ nr. 23/2023, se impune reglementarea expresă a acordării unui spor fix pentru îngrijitorii la domiciliu ai persoanelor vârstnice.

Prezenta măsură vizează asigurarea unui cadru clar și echitabil pentru acordarea sporului pentru condiții periculoase sau vătămătoare de muncă, în conformitate cu legislația actualizată.

Față de cele prezentate, supunem aprobării Consiliului Local următorul proiect de hotărâre.

 **Director Executiv,
Andreia Moraru**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

 **Inițiator**

 **p. PRIMAR,**

 **Viceprimar**

 **Kovács Mihály Levente**

 **H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind acordarea unui spor în sumă de 300 lei brut lunar pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș**

***Consiliul Local al Municipiului Târgu Mureș, întrunit în ședință ordinară de lucru,***

 **Având în vedere:**

* Referatul de aprobare nr. ................................ inițiat de Primar prin Direcția de Asistență Socială Târgu Mureș privind acordarea unui spor în sumă de 300 lei brut lunar pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș.
* Raportul de specialitate nr. …….. al Direcției juridice contencios administrativ și administrație publică locală;

**În conformitate cu:**

* Decizia ICCJ nr. 23 din 27 noiembrie 2023, publicată în Monitorul Oficial nr. 90 din 31 ianuarie 2024,
* OUG 36/2025 pentru stabilirea unor măsuri privind personalul plătit din fonduri publice,
* Art. 23 din Legea nr. 153/2017 privind salarizarea personalului plătit din fonduri publice, cu modificările și completările ulterioare,
* Punctul IV lit. A subpunct 2 din Anexa nr. 9 la HG nr. 153/2018 pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiții de muncă prevăzut în anexa nr. II la Legea-cadru nr. 153/2017 privind salarizarea personalului plătit din fonduri publice, precum și a condițiilor de acordare a acestuia, pentru familia ocupațională de funcții bugetare "Sănătate și asistență socială", cu modificările și completările ulterioare,

**În temeiul** art. 129 alin. (1), alin. (12), art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1.** Se aprobă acordarea unui spor în sumă de 300 lei brut lunar pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș.

**Art. 2.** Sporul reglementat prin prezenta hotărâre se acordă în conformitate cu prevederile Ordonanței de Urgență a Guvernului nr. 36/2025, privind stabilirea unor măsuri aplicabile personalului plătit din fonduri publice, coroborate cu dispozițiile art. 23 din Legea-cadru nr. 153/2017, privind salarizarea personalului plătit din fonduri publice, cu modificările și completările ulterioare.

**Art. 3.** La data intrării în vigoare a prezentei hotărâri, Hotărârea Consiliului Local nr. 267/28.07.2022, astfel cum a fost modificată prin Hotărârea Consiliului Local nr. 47/29.02.2024, își încetează aplicabilitatea.

**Art. 4.** În scopul aplicării prevederilor prezentei hotărâri, Direcția de Asistență Socială Târgu Mureș va întreprinde toate demersurile necesare, în limitele competențelor legale conferite.

**Art. 5.** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Prezenta hotărâre se comunică Direcției de Asistență Socială Târgu Mureș.

 **Viză de legalitate**

 **Secretarul General al Municipiului Târgu Mureș,**

 **Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**